गोरिल्ला काँच
गोरिल्ला ग्लास (Gorilla Glass) कॉर्निंग कंपनी के द्वारा तैयार किया गया एक काँच है जो तीखे रगड़ के प्रति अपने प्रतिरोध के लिये जाना जाता है। इसकी वजह से इसको कई स्मार्टफ़ोन (जैसे नेक्सस 5) में इस्तेमाल किया जात है। इसको बनाने में अल्युमिनियम ऑक्साईड तथा पोटाशियम लवण का इस्तेमाल किया जाता है जो इसको बाँकी ग्लासों से अलग बनाते हैं।
मीठा नीम
कढ़ी पत्ते का पेड़ "(मुराया कोएनिजी, (Murraya koenigii;") ; अन्य नाम: "बर्गेरा कोएनिजी, (Bergera koenigii), चल्कास कोएनिजी (Chalcas koenigii))" उष्णकटिबंधीय तथा उप-उष्णकटिबंधीय प्रदेशों में पाया जाने वाला रुतासी (Rutaceae) परिवार का एक पेड़ है, जो मूलतः भारत का देशज है। अकसर रसेदार व्यंजनों में इस्तेमाल होने वाले इसके पत्तों को "कढ़ी पत्ता" कहते हैं। कुछ लोग इसे "मीठी नीम की पत्तियां" भी कहते हैं। इसके तमिल नाम का अर्थ है, 'वो पत्तियां जिनका इस्तेमाल रसेदार व्यंजनों में होता है'। कन्नड़ भाषा में इसका शब्दार्थ निकलता है - "काला नीम", क्योंकि इसकी पत्तियां देखने में कड़वे नीम की पत्तियों से मिलती-जुलती हैं। लेकिन इस कढ़ी पत्ते के पेड़ का नीम के पेड़ से कोई संबंध नहीं है। असल में कढ़ी पत्ता, तेज पत्ता या तुलसी के पत्तों, जो भूमध्यसागर में मिलनेवाली ख़ुशबूदार पत्तियां हैं, से बहुत अलग है।